open-index/open-wikipedia-markdown huggingface dataset:
Kolárová (prítok Handlovky)

**Kolárová** je vodný tok v pohorí Žiar a v Hornonitrianskej kotline na území okresu Prievidza. Je to pravostranný prítok Handlovky s dĺžkou približne 4 km a je tokom V. rádu. 

## Priebeh toku
Potok pramení v južnej časti pohoria Žiar, v geomorfologickom podcelku Horeňovo, južne od Chrenovských lazov, v nadmorskej výške približne  Prameň sa nachádza v lesnom poraste pod hlavným hrebeňom pohoria, v závere nevýraznej doliny, odkiaľ krátko tečie západným, neskôr juhozápadným smerom. Priberá menší pravostranný prítok a opäť mení smer na juh. V lokalite Do Kolárova priberá ľavostranný prítok a pokračuje juhozápadným smerom. Opúšťa oblasť súvislého lesa a s ňou aj pohorie Žiar a jeho podcelok Horeňovo a pokračuje zvlnenou krajinou podhorských lúk Handlovskej kotliny, ktorá je podcelkom Hornonitrianskej kotliny. Po významnejší ľavostranný prítok tečie južným, odtiaľ zasa juhozápadným smerom. Na severnom okraji obce Chrenovec-Brusno priberá ďalší ľavostranný, najvýznamnejší prítok z oblasti Hrabovských lazov a pokračuje centrom Chrenovca. Tu vytvára oblúk, stáča sa na juh a na okraji tejto časti obce podteká železničnú trať do Handlovej. Následne sa už v nadmorskej výške približne  vlieva pravostranne do rieky Handlovka. Potok patrí do širšieho povodia rieky Váh. 

Potok pramení a preteká iba katastrálnym územím obce Chrenovec-Brusno v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Žiar, Horeňovo (geomorfologický podcelok)
* Hornonitrianska kotlina, Handlovská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Žiari
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Chrenovec-Brusno
Filippo Ciampanelli

Mons. **Filippo Ciampanelli** (* 30. júl 1978, Novara, Taliansko) je taliansky rímskokatolícky kňaz, biskup a 15. apríla 2024 podsekretár Dikastéria pre východne cirkvi a od 12. januára 2025 titulárny biskup diecézy Aquae di Mauretania.

## Životopis
### Formácia a kňazská služba
Po absolvovaní biskupského seminára v Novare ho 21. júna 2003 bol vysvätený za kňaza vtedajším novarským biskupom Renatom Cortim (neskôr kardinálom). Po vysvätení pokračoval na Pápežskej Gregoriánskej univerzite v Ríme, kde získal doktorát z teológie.

Do diplomatických služieb Svätej stolice vstúpil 1. júla 2009 po absolvovaní kurzov na Pápežskej cirkevnej akadémii. Následne pôsobil ako tajomník nunciatúry v Gruzínsku, Arménsku, Azerbajdžane a v Bielorusku.

1. októbra 2013 mu pápež František udelil čestný titul čestného pápežského kaplána a 10. februára 2023 čestný titul čestného pápežského preláta.

Následne pôsobil v sekcii všeobecných záležitosti Štátneho sekretariátu od roku 2015 do 15. apríla 2024, kedy ho pápež František vymenoval za podsekretára Dikastéria pre východne cirkvi.

### Biskup
Dňa 12. januára 2025 ho pápež František povýšil na biskupskú hodnosť a vymenoval ho za titulárneho biskupa Aquae di Mauretania. Biskupskú vysviacku prijal 19. februára toho istého roka v Bazilike svätého Petra vo Vatikáne. Hlavným svätiteľom bol kardinál Claudio Gugerotti, prefekt Dikastéria pre východné cirkvi, pričom spolusvätiteľmi boli arcibiskup Edgar Peña Parra, substitút pre všeobecné záležitosti Štátneho sekretariátu a Franco Giulio Brambilla, biskup z Novary.

## Referencie

## Iné projekty

## Zdroj

Kategória:Talianski kardináli
Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski rímskokatolícki kňazi
Kategória:Osobnosti Rímskej kúrie
Kategória:Vatikánski diplomati
Kategória:Absolventi Pápežskej univerzity Gregoriany
Kategória:Osobnosti z Piemontu
Christine Boisson

**Christine Boisson** (* 8. apríl 1956, Salon-de-Provence – † 21. október 2024, Paríž) bola francúzska herečka. V roku 1974 debutovala v erotickom filme ''Emanuela'' režiséra Justa Jaeckina. Zomrela 21. októbra vo veku 68 rokov v Paríži na ochorenie pľúc.

## Životopis
Po ukončení štúdia na gymnáziu Paul-Valéry v Paríži nastúpila Boisson v roku 1973 do modelingovej agentúry Catherine Harlé, kde si ju všimol Just Jaeckin, ktorý jej ponúkol prvú filmovú rolu v diele ''Emanuela'' (1974). Po niekoľkých úlohách, ktoré využívali prevažne jej fyzický vzhľad, vrátane účinkovania vo filme *Le Mouton enrage* (1973) od Michel Deville, sa v roku 1974 rozhodla vstúpiť na konzervatórium. Venovala sa mu tri roky a tiež navštevovala kurzy u Blanche Salant v Atelier International de Théâtre. Neskôr hrala vo filmoch režisérov ako Alain Robbe-Grillet, Jacques Deray, Hervé Palud, Miklós Jancsó, René Manzor, Uri Barbash, Yves Boisset alebo Claude Lelouch. Medzi rokmi 19752012 účinkovala v desiatkach dovadených rolí. Vo filmovom priemysle hrala v snímkach ako *Extérieur, nuit* (1980) od Jacques Bral, *Pátranie po jednej žene* (1982) od Michelangela Antonioniho, *Liberté, la nuit* (1983) od Philippe Garrela či *[[Rue barbare]]* (1984) v réžii Gilla Béhata. V roku 2010 sa stiahla z centra pozornosti šoubiznisu po pokuse o samovraždu a rokoch snahy prežiť deštruktívny vzťah s matkou, ktorú označila za incestnú. Zomrela na pľúcne ochorenie 21. októbra 2024.

## Filmografia (výber)
* 1973: *Dobrodružstvá rabína Jacoba*
* 1974: *Le Mouton enragé*
* 1974: *[[Emanuela (film z roku 1974)|Emanuela]]*
* 1975: *Poviedka o policajtovi*
* 1975: *Le Jeu avec le feu*
* 1976: *Die Hinrichtung*
* 1980: *Extérieur, nuit*
* 1981: *La Chanson du mal aimé*
* 1982: *Pátranie po jednej žene*
* 1982: *[[Rue barbare]]*
* 1986: *Cesta*
* 2000: *Posadnutosť*
* 2002: *Pravda o Charliem*
* 2008: *J'ai rêvé sous l'eau*
* 2009: *Ples herečiek*

## Referencie

## Externé odkazy
* 
* 
* 
* 

Kategória:Francúzske filmové herečky
Kategória:Francúzske televízne herečky
Kategória:Francúzske divadelné herečky
Kategória:Herečky z erotických filmov
Dalton (jednotka)

vpravo|bezrámu|159x159bod
**Dalton** (značka **Da**) je jednotka molekulovej hmotnosti. Veľkosťou zodpovedá atómovej hmotnostnej jednotke, u, rovnej jednej dvanástine hmotnosti voľného izotopu uhlíka 12C v základnom stave. U makromolekúl, ako sú napríklad nukleové kyseliny či bielkoviny, sa často používajú násobné jednotky, kilodalton kDa a megadalton MDa. 

Dalton (Da) je názov fyzikálnej jednotky, ktorý bol navrhovaný pre atómovú hmotnostnú jednotku v jadrovej a atómovej fyzike. Nebol medzinárodne prijatý, bežne sa však používa v biochémii a v molekulárnej biológii. Uhlík má približne 12&nbsp;Da (čistý izotop uhlíka 12C má však presne 12 Da), metán (CH4) má približne 16&nbsp;Da a glukóza (C6H12O6) približne 180&nbsp;Da.

Priemerná molekulová hmotnosť aminokyseliny viazanej v proteíne je 110 Da, preto sa vydelením molekulovej hmotnosti proteínu udanej v daltonoch, je možné dovtípiť približný počet aminokyselín daného proteínu. 1&nbsp;Da znamená hmotnosť jedného atómu vodíka.

Jednotka dalton bola pomenovaná podľa Johna Daltona.

## Rovnosti s inými jednotkami
1&nbsp;Da = 1 u = 1,660 538 782(83) x 10–27 kg 

1&nbsp;kDa = 1&nbsp;000&nbsp;Da = 1&nbsp;000&nbsp;u

1&nbsp;MDa = 1&nbsp;000 kDa = 1&nbsp;000&nbsp;000&nbsp;Da

## Referencie


## Pozri aj

* atómová hmotnostná jednotka

Kategória:Fyzikálne jednotky
Kategória:Chémia
Kategória:Fyzika
Kategória:Biológia
Kilodalton

vpravo|bezrámu|177x177bod

**Kilodalton** (značka **kDa**) je násobná jednotka hmotnosti, ide o tisícnásobok hmotnosti daltonu. Napr. p53 (proteín s molekulovou hmotnosťou 53&nbsp;000&nbsp;Da, tj. 53 kDa), gp120 (glykoproteín s molekulovou hmotnosťou 120&nbsp;000&nbsp;Da, tj. 120 &nbsp;Da).

## Referencie


## Pozri aj

* dalton (jednotka)
* atómová hmotnostná jednotka

Kategória:Fyzikálne jednotky
Megadalton

vpravo|bezrámu
**Megadalton** (značka **MDa**) je fyzikálna násobná jednotka rovnajúca sa jednému miliónu daltonov. Hmotnosť takmer 1&nbsp;MDa dosahuje obrovský proteín dýchacieho reťazca, ktorý sa nazýva Komplex I.

## Referencie


## Pozri aj

* Atómová hmotnostá jednotka
* Dalton (jednotka)
* Kilodalton

Kategória:Fyzikálne jednotky
Odpojovač (biochémia)

**Odpojovač** (tiež **rozpojovač,** **odpojovač oxidačnej fosforylácie,** hovor. **ankapler** z ang. **uncoupler**) je v biochémii chemická látka, ktorá pôsobí vo vnútornej mitochondriálnej membráne tak, že odpojuje dýchací reťazec od oxidačnej fosforylácie. Ide často o veľmi toxické látky. Účinkom odpojovača sa stane dýchací reťazec nekontrolovateľný, čoho dôsledkom je prudký pokles koncentrácie kyslíka v bunke v dôsledku jeho vysokej spotreby v dýchacom reťazci.

Z hľadiska mechanimu odpojenia dýchacieho reťazeca od oxidačnej fosforylácie, sú odpojovače protónofory, ktoré prenášajú protóny z medzimembránového priestoru mitochondrií do matrixu mitochondrií. Disipujú tak transmembránový potenciál vytvorený protónovými pumpami dýchacieho reťazca, *i.e.* vyrovnávajú koncentráciu vodíkových katiónov na oboch stranách vnútornej mitochondriálnej membrány. Energia uložená v transmembránovom potenciáli sa disipuje ako teplo.

Odpojovače sú hydrofóbne látky rozpustné v hydrofóbnej fáze vnútornej mitochondriálnej membrány, pričom sú schopné reverzibilne viazať protón, pričom ide o látky kyslého charakteru schopné protonizovať vodu (fenoly, anilíny). K najznámejším odpojovačom patrí:

* dinitrofenol 
* dinitrokrezol
* pentachlófenol
* ''m''-chlórkarbonylkyanidfenylhydrazón (CCCP, *carbonyl cyanide m-chlorophenyl hydrazone*)

Súbor:Carbonyl cyanide m-chlorophenyl hydrazone.svg|*m-*chlórkarbonylkyanidfenylhydrazón (CCCP)
Súbor:2,4-Dinitrophenol.svg|2,4-dinitrofenol
Súbor:Pentachlorophenol.svg|pentachlórfenol


## Mitochondriálny rozpojujúci proteín
vpravo|bezrámu
Vo vnútornej mitochondriálnej membráne niektorých buniek (špecificky v bunkách hnedého tukového tkaniva) sa nachádzajú transmembránové proteíny, ktoré slúžia ako fyziologické regulovateľné odpojovače. Nazývajú sa mitochondriálne rozpojujúce proteíny (ang. *uncoupling proteins*, UCP). Patrí k nim napríklad termogenín (UCP-1). Majú význam hlavne u novorodencov a hibernujúcich zvierat, ktorých zahrievajú a ochraňujú proti poklesu telesnej teploty. Ide o tzv. netrasovú termogenézu, keď sa na tvorbe tepla nepodieľajú svaly, ale tuk. Chlad v organizme vyvolá vylučovanie noradrenalínu z adrenálneho kortexu, ktorý po naviazaní na adrenergné receptory na bunkách tukového tkaniva vyvolá tvorbu cyklíckého AMP (cAMP), ktorý je signálom pre hormónsenzitívnu lipázu, ktorá naštiepi triacylglyceroly na mastné kyseliny a glycerol. Mastné kyseliny potom aktivujú UCP-1, ktorý sa otvorí a začne prepúšťať protóny v smere ich koncentračného spádu do matrixu mitochondrií. Tým sa uvoľní teplo.

## Referencie

## Pozri aj
* Chemiosmotická teória
* Vnútorná mitochondriálna membrána
* Protónofor
* Iónofor
* Dýchací reťazec
* Oxidačná fosforylácia
* Mitochondriálny rozpojujúci proteín

Kategória:Fyziológia
Kategória:Mitochondrie
Kategória:Bunkové dýchanie
Termogenín

vpravo|bezrámu|192x192bod
**Termogenín** (tiež **UCP-1,** ang. *uncoupling protein 1*, **odpojujúci proteín 1, mitochondriálny rozpojujúci proteín 1**) je transmembránový proteín s molekulovou hmotnosťou 32 kDa, lokalizovaný vo vnútornej mitochondriálnej membráne buniek hnedého tuku, ktorý funguje ako fyziologický odpojovač. Termogenín je protónový kanál, ktorý prepúšťa protóny v smere ich koncentračného spádu z medzimembránového priestoru mitochondrií do matrixu mitochondrií, čím sa uvoľňuje energia naakumulovaná v transmembránovom potenciáli pomocou protónových púmp dýchacieho reťazca (Komplex I, Komplex III, Komplex IV) vo forme tepla a nie je využitá na syntézu ATP.

Termogenín zodpovedá za netrasovú termogenézu u hibernujúcich živočíchov, hlodavcov a novonarodených cicavcov. Na tvorbe tepla v organizme sa u nich podieľa tuk, nie sval. Termogenín objavil David G. Nicholls.

## Signalizačná kaskáda
vľavo|bezrámu
vpravo|bezrámu|314x314bod
Bunky hnedého tukového tkaniva sú inervované sympatikom. Neuróny sympatika exocytujú do synaptickej štrbiny noradrenalín (NE), ktorý sa viaže na noradrenergné receptory β3 v cytoplazmatickej membráne týchto tukových buniek. Aktivovaný receptor potom aktivuje G proteín, ktorý aktivuje adenylátcyklázu, ktorá katalyzuje premenu ATP na cyklické AMP (cAMP), čo je druhý posol. cAMP aktivuje proteínkinázu A, ktorá za spotreby ATP fosforyluje hormónsenzitívnu lipázu, ktorá naštiepi triacylglyceroly v tukových bunkách na mastné kyseliny a glycerol. Mastné kyseliny aktivujú termogenín (UCP-1), ktorý sa otvorí a začne prepúšťať protóny v smere koncentračného spádu z medzimembránového priestoru mitochondrií, kde je vysoká koncentrácia katiónov vodíka do matrixu mitochondrií, kde je nízka koncentrácia protónov. Disipácia energie uloženej v transmembránovom potenciáli uvoľňuje teplo, ktoré zahrieva organizmus netrasovou termogenézou. Rozdielna koncentrácia vodíkových katiónov v matrixe mitochondrií a v medzimembránovom priestore mitochondrie je daná prítomnosťou protónových púmp dýchacieho reťazca. Energia získaná beta-oxidáciu mastných kyselín a katabolizmom sacharidov a aminokyselín v citrátovom cykle sa prenáša do dýchacieho reťazca pomocou redukovaných koenzýmov NADH a FADH<sub>2</sub>. Tie sa oxidujú v dýchacom reťazci za tvorby transmembránového potenciálu, ktorý sa však nevyužije v oxidačnej fosforylácii na tvorbu ATP pomocou ATP syntázy, ale na tvorbu tepla pomocou termogenínu.

## Referencie

## Pozri aj
* Netrasová termogenéza
* Hnedý tuk
* Odpojovač (biochémia)

Kategória:Bunkové dýchanie
Kategória:Mitochondrie
Kategória:Bielkoviny
Netrasová termogenéza

**Netrasová termogenéza** je typ termogenézy, teda tvorby tepla v organizme, za ktorý nezodpovedá sval, ale tuk. Vyskytuje sa u novorodencov a detí do jedného roka, u hlodavcov a hibernujúcich živočíchov. Podieľa sa na nej hnedé tukové tkanivo, pretože v mitochondriách hnedých adipocytov sa exprimuje gén pre termogenín, čo je integrálny proteín vnútornej mitochondriálnej membrány, ktorý slúži ako protónový kanál, ktorý prepúšťa protóny napumpované do medzimembránového priestoru mitochondrií protónovými pumpami dýchacieho reťazca (Komplex I, Komplex III, Komplex IV) do matrixu mitochondií. 

## Referencie


## Pozri aj

* termogenín
* termogenéza

Kategória:Fyziológia
Struhár (potok)

**Struhár** je vodný tok v Kremnických vrchoch a v Hornonitrianskej kotline na území okresu Prievidza. Je to pravostranný prítok Handlovky, v povodí rieky Nitry s dĺžkou približne 4,2 km a je tokom V. rádu. 

## Priebeh toku
Potok pramení na západnom okraji Kremnických vrchov a ich geomorfologického podcelku Kunešovská hornatina, na juhozápadných výbežkoch Vysokej (), v nadmorskej výške približne  Prameň sa nachádza v lesnom poraste pod ostro vystupujúcim hrebeňom, neďaleko sedla Pod Vysokou, v závere nevýraznej doliny, odkiaľ tečie prevažne západným smerom v blízkosti hranice pohoria. Na hornom toku bez významnejších prítokov opúšťa Kremnické vrchy a ich podcelok Kunešovská hornatina a vteká do Handlovskej kotliny, východného výbežku Hornonitrianskej kotliny. Stáča sa mierne na severozápad a priberá významný ľavostranný prítok spod Triesok (). Pokračuje oblasťou horských lúk a pasienkov a podteká železničnú trať Handlová – Horná Štubňa. Na okraji Handlovej priberá ďalší ľavostranný prítok z lokality Zimné úbočie a o niečo neskôr aj významný Studený potok. Intravilánom mesta pokračuje už bez prítokov západným smerom a v blízkosti cesty I/9 sa v nadmorskej výške približne  vlieva pravostranne do rieky Handlovka. Potok patrí do širšieho povodia rieky Váh. 

Potok pramení a preteká iba katastrálnym územím mesta Handlová v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Kremnické vrchy, Kunešovská hornatina
* Hornonitrianska kotlina, Handlovská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kremnických vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Handlová
Iónofor

vpravo|bezrámu
**Iónofor** je chemická látka, ktorá dokáže špecificky prenášať ión cez membránu v smere koncentračného gradientu bez spotreby energie. Iónofory sú aj niektoré látky prírodného pôvodu, ako napríklad antibiotiká valinomycín, gramicidín a nigericín produkované mikroorganizmami vo vzájomnom boji o živiny.

Iónofory majú hydrofóbnu vonkajšiu časť, ktorá zabezpečuje rozpustnosť iónoforu v lipidovej dvojvrstve biologickej membrány a hydrofilnú vnútornú časť, ktorá zodpovedá za väzbu iónu. Pri presune iónu a jeho iónofora cez membránu je nutné, aby sa iónofor aj ión zbavili koordinovanej vody. 

Z hľadiska mechanizmu, akým iónofory prenášajú ióny cez biologické membrány, rozdeľujeme iónofory na:

* mobilné prenášače: sú veľmi špecifické, ktoré ióny prenášajú, prenos je pomalý a spolieha sa na difúziu iónofora cez biologickú membránu, preto je závislý na fluidite membrány, prenášajú 1000 iónov za sekundu,
* kanálové iónofory: sú málo špecifické, ktoré ióny prenášajú, prenos je rýchly a nespolieha sa na difúziu iónofora cez biologickú membránu, preto nie je závislý na fluidite membrány, prenášajú 10 miliónov iónov za sekundu.

Z hľadiska iónu, ktorý iónofor prenáša cez biologickú membránu, rozdeľujeme iónofory na:

* protónofóry: prenášajú protóny (katióny vodíka), na membránach, na ktorých sa ustaľuje transmembránový potenciál pomocou protónových púmp (vnútorná mitochondriálna membrána, tylakoidová membrána chloroplastov, cytoplazmatická membrána), fungujú protónofory ako odpojovače,
* iónofory pre draslík: prenášajú cez biologickú membránu draselný katión, patrí ti napríklad valinomycín.

## Referencie

## Pozri aj
* odpojovač (biochémia)
* valinomycín
* gramicidín
* nigericín

Kategória:Ióny
Kategória:Molekulárna biológia
Kategória:Cytológia
Tour de France 2025

**Tour de France 2025** bol 112. ročník prestížnych cyklistických pretekov Grand Tour Tour de France. Štart pretekov bol 5. júla v Lille a cieľ 27. júla na Champs-Élysées v&nbsp;Paríži. Cyklisti absolvovali 21&nbsp;etáp v celkovej dĺžke&nbsp;. Slovensko v tomto ročníku nemalo žiadneho zástupcu.

Celkovým víťazom bol Tadej Pogačar, ktorý Tour de France vyhral po 4. krát.

## Tímy
Na štart nastúpilo 18 UCI World Tour tímov, ktoré doplnilo 5 prokontinentálnych tímov. 

;UCI World Tour tímy

;UCI Pro tímy

## Trať

## Vedenie po etapách

## Konečné poradie

### Klasifikácia tímov

## Referencie

## Poznámky


## Iné projekty

## Zdroj

* Oficiálny web

2025
Kategória:2025 vo Francúzsku
Kategória:Cyklistika v 2025
Valinomycín

vpravo|bezrámu
**Valinomycín** je iónofor, ktorý prenáša draselné, rubídne, cézne a amónne katióny cez biologické membrány v smere ich koncentračného spádu. Prenos sodných katiónov je desaťtisíckrát menej pravdepodobný ako prenos draselných katiónov. Je to dané tým, že sodný katión je príliš malý, aby mohol nadviazať koordinačné väzby s kyslíkmi karbonylov valinomycínu. Ióny, ktoré vstupujú do cyklu valinomycínu sa musia zbaviť svojej koordinovanej vody, čo je endergonický proces, ktorý je energeticky vyvážený exergonickým procesom vzniku koordinačnej väzby. Energia potrebná na zbavenie sa koordinovanej vody v okolí sodného katiónu je väčšia ako energia, ktorá sa uvolní pri potenciálnom vzniku koordinačných väzieb medzi kyslíkmi karbonylov valinomycínu a sodným katiónom. Preto má valinomycín takú excelentnú selektivitu voči draselnému katiónu.

Látky podobné valinomycínu sú eniatíny a naktíny (nonaktín, dinakítn etc.), ktoré majú však nižšiu selektivitu voči sodným a draselným iónom.

Valinomycín neprenáša protóny, preto nie je protónofor. 

Je to antibiotikum peptidomimetického charakteru, ktoré je bohaté na valín, čo je aminokyselina s hydrofóbny bočným reťazcom, čo tvorí vonkajší hydrofóbny povrch iónofora. Valinomycín je produkovaný baktériami *[[Streptomyces]]* spp.

Valinomycín je depsipeptid, čo znamená, že v jeho štruktúre sa striedajú esterové a peptidové väzby. Vnútorná hydrofilná časť iónofora je tvorená karbonylovými skupinami príslušných aminokyselín a hydroxykyselín.

## Referencie

## Pozri aj
* Iónofor
* Odpojovač (biochémia)
* Protónofor
* Eniatín
* Naktín
* Nonaktín
* Monaktín
* Dinaktín

Kategória:Depsipeptidy
Kategória:Mitochondrie
Kategória:Peptidy
Kategória:Antibiotiká
Gramicidín

vpravo|bezrámu
**Gramicidín** je iónofor proteínového typu, ktorý dimerizuje v biologickej membráne za tvorby iónového kanála, ktorý je schopný prenášať monovalentné ióny ako sú sodné, draselné, amónne katióny, pričom tieto prechádzajú cez membránu v hydratovenej forme (s vodou naviazanou na ión).

Gramicidín je transportné antibiotikum, ktoré sa vnorí do cytoplazmatickej membrány baktérie a vyvolá prudkú stratu iónov a smrť bakteriálnej bunky. Na rozdiel od valinomycínu nejde o depsipeptid, ale peptid; v jeho štruktúre sa nevyskytujú hydroxykyseliny.
vpravo|bezrámu

## Referencie

## Pozri aj
* Iónofor
* Protónofor
* Valinomycín
* Antibiotikum
* Nigericín

Kategória:Antibiotiká
Kategória:Membránové bielkoviny
Kategória:Peptidy
Ella Balinska

**Ella Balinska** (* 4. október 1996, Londýn, Anglicko) je anglická herečka.

## Detstvo
Balinska sa narodila a vyrastala v Londýne. Jej otec je poľský hudobník a podnikateľ, matka známa britská kuchárka Lorraine Pascale. Má britsko-poľsko-karibský pôvod. V mladosti sa venovala vrcholovému športu – hádzala oštepom za tím Londýna a hrala netball na úrovni kraja.

Navštevovala James Allen's Girls' School, neskôr prestúpila na umeleckú školu ArtsEd a následne študovala herectvo na Guildford School of Acting, kde ukončila štúdium v roku 2021. Na jej počesť bol založený grant Ella Balinska Scholarship.

## Kariéra
V roku 2017 získala Balinska hlavnú rolu v televíznom seriáli *The Athena*, kde si zahrala po boku hercov ako Oliver Dench či Tafline Steen. Objavila sa aj po boku Kristen Stewart a Naomi Scott v akčnej komédii *Charlieho anjeli*, ktorá nadväzuje na pôvodný seriál z roku 1976 a dve predchádzajúce filmové adaptácie. Film mal premiéru v novembri 2019 a stretol sa s rozporuplnými recenziami.

Balinska získala hlavnú rolu v seriáli *Resident Evil* na Netflixe, ktorý vychádza z populárnej videohry. Seriál bol uvedený v júli 2022. Okrem toho prepožičala svoj hlas a vzhľad hlavnej postave Frey Holland v akčnej RPG hre Forspoken.

Od roku 2022 sa začala venovať aj DJ-ingu a produkcii techno hudby.

V roku 2025 si zahrala vo filme *Marked Men*.

## Súkromný život
Balinska podporuje neziskovú organizáciu British Fashion Council.

## Iné projekty

## Externé odkazy
* 
* 

## Zdroj

Kategória:Anglické filmové herečky
Kategória:Anglické televízne herečky
Kategória:Anglické osobnosti poľského pôvodu
Kategória:Osobnosti z Londýna
Protomér

vpravo|bezrámu
**Protomér** je pojem zo štruktúrnej biochémie, ktorý popisuje rovnaké podjednotky multipodjednotkového proteínu. Protomér je jeden alebo viacero rovnakých podjednotiek oligomérneho proteínu, pričom jeden protomér môže pozostávať z jedného alebo viacerých polypeptidových reťazcov. 

Hemoglobín pozostáva zo štyroch podjednotiek, pričom má dvakrát podjednotku α a dvakrát podjednotku β, čo sa zapisuje ako α2β2. Proteíny, ktoré majú viac ako jednu podjednotku sa nazývajú oligoméry. Preto hemoglobín je dimér αβ protomérov. Jedným protomérom hemoglobínu je αβ štruktúra.

Komplex IV je homodimér pozostávajúci z dvoch rovnakých podjednotiek. Z toho titulu môžeme každú podjednotku nazvať protomér, ide teda o synonymum slova monomér. 

## Referencie

Kategória:Makromolekulová chémia
Kategória:Enzýmy
Kategória:Biochémia
Hlinka Gretzky Cup 2024

**Hlinka Gretzky Cup 2024** je medzinárodný hokejový turnaj hráčov do 18 rokov, ktorý sa konal od 5. do 10. augusta 2024 v Rogers Place a v Downtown Community Arena v Edmontone v Alberte.

## Štadióny

## Základné skupiny

### Skupina A

|}
----
----

### Skupina B

|}
----
----

## Záverečná fáza

### Zápas o 7. miesto

### Zápas o 5. miesto

### Semifinále

### Zápas o 3. miesto

### Finále

## Konečné poradie

## Referencie

Kategória:Hlinka Gretzky Cup
Kategória:Ľadový hokej v 2024
Kategória:Športové podujatia v Edmontone
Kategória:2024 v Kanade
Nigericín

náhľad|nigericín
**Nigericín** je iónofor, ktorý prenáša katión výmenou za protón karboxylovej skupiny. Na jednej strane membrány teda dôjde k iónovej výmene protónu za katión a na druhej strane membrány dôjde ku iónovej výmene katiónu za protón. Keďže nigericín prenáša aj protón, ide o protónofor.

Ďalšie látky, ktoré tiež uskutočňujú podobnú elektroneutrálnu výmenu sú X-537A, monenzín a dianemycín.
náhľad|monenzíny

## Referencie

## Pozri aj
* Iónofor
* protónofor
* valinomycín
* gramicidín
* X-537A
* monenzín
* Dianemycín

Kategória:Antibiotiká
Kategória:Tetrahydrofurány
Kategória:Laktoly
Kategória:Vicinálne dioly
Kategória:Karboxylové kyseliny
Kategória:Spirozlúčeniny
Protónová pumpa

vpravo|bezrámu
**Protónová pumpa** je integrálny membránový proteín biologických membrán, ktoré sú semipermeabilné pre protóny. Energiu potrebnú na pumpáž protónov čerpajú protónové pumpy z rôznych zdrojov:

# protónové pumpy poháňané elektrónmi: protónové pumpy elektróny transportujúcich reťazcov využívajú tok elektrónov z donorov elektrónov (NADH, FADH<sub>2</sub>) na akceptory elektrónov (O<sub>2</sub>) za súčasnej pumpáže protónov z miesta s ich nižšou koncentráciou na miesto s vyššou koncentráciou, takýmito protónovými pumpami sú komplexy dýchacieho reťazca Komplex I, Komplex III a Komplex IV,
# protónové pumpy poháňané svetlom: protónové pumpy využívajúce absorpciu kvanta viditeľného svetla (baktériorodopsín v cytoplazmatickej membráne fotosyntetizujúcicch baktérií; chlorofyl v tylakoidovej membráne chloroplastov rastlín),
# protónové pumpy poháňané ATP: protónové pumpy využívajúce hydrolýzu ATP na zisku energie na pumpovanie protónov; k týmto patria všetky ATPázy. Nazývajú sa tiež sekundárne protónové pumpy, pretože ak sú v prítomnosti iného typu protónovej pumpy, sú schopné obrátiť smer katalyzovanej reakcie a namiesto hydrolýzy ATP katalyzovať jeho syntézu: vtedy hovoríme o ATP syntázach. ATP syntázy sú prítomné vo vnútornej mitochondriálnej membráne, kde sú v spoločnosti primárnych protónových púmp (Komplex I, Komplex III, Komplex IV); v tylakoidovej membráne chloroplastov, v cytoplazmatickej membráne fotosyntetizujúcich baktérií.

Protónové pumpy sú vždy v jednej membráne orientované jedným smerom, preto pumpujú protóny na rovnakú stranu membrány:

* bunkový kompartment, do ktorého sú protóny pumpované, sa nazýva P-strana (pozitívna strana), pretože protóny nesú pozitívny (kladný) náboj;
* bunkový kompartment, z ktorého sú protóny čerpané, sa nazýva N-strana (negatívna strana), pretože odčerpávaním kladne nabitých protónov získava tento kompartment záporný (negatívny) náboj.

## Referencie

## Pozri aj
* Elektrónový transportný reťazec
* Dýchací reťazec
* ATPáza
* ATP syntáza
* Fotosyntéza
* baktériorodopsín

Kategória:Transportné bielkoviny
Kategória:Membránové bielkoviny
Protónofor

náhľad|Iónofory. Ľavá časť ilustrácie (a) znázorňuje nosičový iónofor. Ide o mobilnú molekulu, ktorá sa viaže a transportuje ióny cez lipidovú dvojvrstvu bunkových membrán. Pravá časť ilustrácie (b) zobrazuje kanálový iónofor, ktorý vytvára póry v bunkových membránach na transport iónov.
**Protónofor** (tiež **protónový translokátor**) je iónofor, ktorý prenáša protón cez biologickú membránu. V prípade, že ide o membránu, na ktorej je ustanový transmembránový poteniál, je tento protónofor nazývaný odpojovač. V biochémii sa často kombinujú rôzne iónofory, aby sa dosiahol nepriamy protónoforny efekt: kombinácia valinomycínu, ktorý prenáša draselný katión a nigericínu, ktorý prenáša jedným smerom draselný katión a opačným smerom protón. Ich kombinácia v jednej membráne spôsobí cirkuláciu draselných iónov a uniport protónov. 

Ak sa protónofor aplikuje na živú bunku, spôsobí okyslenie cytoplazmy a stratu ATP vytvoreného v glykolýze, pretože ATP syntáza bez protónového gradientu na membráne obrázi svoju funkciu za začne hydrolyzovať ATP na ADP a anorganický fosfát.

## Referencie

## Pozri aj
* odpojovač (biochémia)

Kategória:Molekulárna biológia
Periplazma

vpravo|bezrámu|269x269bod
**Periplazma** (tiež **periplazmatický priestor**) je priestor medzi cytoplazmatickou membránou Gram-negatívnych baktérií a vonkajšou membránou týchto baktérií. Periplazma je široká 17&nbsp;nm. Peptidoglykán Gram-negatívnych baktérií sa nachádza v periplazme a vytvára tenšiu vrstvu ako u Gram-pozitívnych baktérií, čoho dôsledkom je neschopnosť viazať farbivo používané pri Gramovom farbení. Cytoplazmatická membrána Gram-negatívnych baktérií je vytvorená z dvoch listov fosfolipidov (je to fosfolipidová dvojvrstva). Vonkajšia membrána Gram-negatívnych baktérií je vytvorená z dvoch listov:

* vnútorný list vonkajšej membrány je vytvorený z fosfolipidov,
* vonkajší list vonkajšej membrány je vytvorený z glykozylovaného lipidu, ktorý sa nazýva lipopolysacharid (LPS).

## Referencie

## Pozri aj
* Gramovo farbenie
* Peptidoglykán
* Lipopolysacharid

Kategória:Bunková anatómia
Kategória:Bakteriológia
Schnepfova teoréma

[náhľad|[Rastlinná bunka|Rastlinná bunka: **a**. Plazmodezmy **b**. Cytoplazmatická membrána **c**. Bunková stena **1**. Chloroplast **d**. tylakoidová membrána **e**. Škrobové zrno **2**. Vakuola **f**. Lumen vakuoly **g**. Tonoplast **h**. Mitochondria **i**. Peroxizóm **j**. Cytoplazma **k**. Vezikuly **l.** Drsné endoplazmatické retikulum **3**. Jadro **m**. Jadrový pór **n**. Jadrový obal **o**. Jadierko **p**. Ribozómy **q**. Hladké endoplazmatické retikulum **r**. Golgiho vezikuly **s**. Golgiho aparát **t**. Cytoskelet]]
**Schnepfova teoréma** (tiež **kompartmentačné pravidlá**) je súbor pravidiel, ktorým sa riadi vnútorná štruktúra bunky. Kompartmentačné pravidlá formuloval Eberhard Schnepf v roku 1964. Ústredným pojmom je kompartment, ako vnútorný priestor eukaryotickej bunky oddelený biologickou membránou. 

## Protoplazmatická fáza
Protoplazmatická fáza (tiež plazmatická fáza, nem. *die plasmatische Phase*) predstavuje cytoplazmu, nukleoplazmu (karyoplazma), strómu plastidov (plastidoplazma), matrix mitochondrií (mitoplazma, chorioplazma).

## Neprotoplazmatická fáza
Neprotoplazmatická fáza (tiež neplazmatická fáza, nem. *die wäßrige Phase*, vodná fáza) predstavuje extracelulárny priestor (napr. aj periplazmu), lumen endomembránového systému (lumen endoplazmatického retikula, lumen Golgiho aparátu, lumen vezikúl, lumen tylakoidov chloroplastov, medzimembránový priestor mitochondrie, medzimembránový priestor chloroplastov, perinukleárny priestor).

## Referencie

Kategória:Cytológia
Kategória:Bunka
Eberhard Schnepf

**Eberhard Schnepf** (* 4. apríl 1931, Norimberg† 10. apríl 2016) bol nemecký biológ, ktorý vyučoval na Univerzite v Heidelbergu. Známy vďaka Schnepfovej teoréme o štruktúre bunky.

## Život
Po učňovskej škole za záhradníka študoval Schnepf od roku 1952 botaniku, zoológiu, chémiu a fyziku na Univerzite v Mníchove. Keďže v Mníchove nebolo možné študovať fytopatológiu, v roku 1954 sa presťahoval na Univerzitu v Bonne, kde mu v roku 1958 udelili doktorát za prácu o funkcii a štruktúre ektodesmách. Po získaní doktorátu pracoval ako vedecký asistent na Botanickom ústave Philippsovej univerzity v Marburgu, kde jeho práca o bunkovej biológii a fyziológii rastlinných žliaz položila základ pre jeho habilitáciu v roku 1963. Následne pracoval dva roky ako prednášajúci na Inštitúte fyziológie rastlín Univerzity Georga Augusta v Göttingene. Počas tohto obdobia analyzoval endosymbiotické organizmy vrátane rias *Glaucocystis* a *Geosiphon*.

V roku 1966 sa stal docentom na Katedre teórie bunky a biologickej elektrónovej mikroskopie na Univerzite v Heidelbergu. V roku 1970 bol povýšený na riadneho profesora a zostal vedúcim katedry až do svojho odchodu do dôchodku v roku 1996. Jeho výskumné oblasti zahŕňali okrem iného ultraštruktúru rastlinných buniek, kompartmentalizáciu buniek, štruktúru bunkových stien rastlín, morfogenézu rastlinných buniek, štruktúru a taxonómiu rias a symbiogenézu plastidov.

V roku 1966 navrhol pravidlo kompartmentalizácie, podľa ktorého membrány delia bunku na plazmatickú a neplazmatickú fázu.

## Členstvá a vyznamenania
* Člen Akadémie vedcov prírodných vied Leopoldina od roku 1974.
* Zakladajúci člen Spoločnosti pre bunkovú biológiu (1975)
* Od roku 1982 korešpondentný člen Göttingenskej akadémie vied
* 1984: Čestný doktorát Univerzity v Solúne

## Referencie

## Pozri aj
* Schnepfova teoréma

## Zdroj

Kategória:Nemeckí biológovia
Kategória:Nemeckí botanici
Kategória:Nemeckí vysokoškolskí pedagógovia
Kategória:Členovia Nemeckej akadémie prírodných vied Leopoldina
Kategória:Absolventi Ludwig-Maximilians-Universität München
Kategória:Osobnosti z Norimbergu
Dostihová dráha Petržalka

**Dostihová dráha Petržalka** je dostihová dráha nachádzajúca sa v Petržalke v Bratislave. Súčasná rozloha areálu je 28,7 hektárov, z čoho sa samotná dostihová dráha rozprestiera na 18,3 ha. Súčasťou priestoru sú aj bufety, detské ihriská či športové zóny. Okrem dostihov sa v lokalite hipodrómu koná aj množstvo podujatí a spoločenských akcií. Závodisko je jednou z dominánt Petržalky.

Závodisko je uznávanou chovateľskou organizáciou pre plemeno koňa anglický plnokrvník.

## História
V roku 1958 sa začala výstavba dostihovej dráhy v Starom háji v Petržalke. Budovanie areálu trvala takmer dva roky a nachádzalo sa na ploche 30 hektárov lužného lesa neďaleko Dunaja. Prvé aktivity sa na dostižke konali 18. septembra 1960. Na programe bolo deväť rôznych dostihov s hlavnou cenou v podobe Veľkej jesennej ceny. V disciplíne pred 5888 divákmi zvíťazil jazdec Šnircom závodiaci pre Liptov. Z nového hipodrómu sa po závodoch v roku 1967 opäť museli jazdci v ďalších sezónach cestovať po iných slovenských lokalitách, medzi ktoré patrili aj Šamorín, Zeleneč, Holíč, Šurany, Topoľčianky, Nový Tekov či Prešov. Využívanie Starého hája sa opäť spustilo v roku 1973. O pravidelnej prevádzke Dostihovej dráhy Petržalka sa dalo hovoriť až od roku 1979, odkedy sa v jednej sezóne uskutočňovalo 15 dostihových dní.

## Technické parametre

### Dráhy
* hlavný ovál má obvod 1608 m s šírkou 22 m
* vnútorný ovál má obvod 1510 m s šírkou 18 m

### Hľadisko
* obsahuje 4 kryté a 2 otvorené tribúny s celkovou kapacitou okolo 1200 miest na sedenie
* pre vozíčkarov je možnosť použitia vyvýšenej plošiny so šikmým nájazdom

## Galéria

Súbor:Dostižka Petržálka.jpg|Pohľad na jazdecký okruh.


## Referencie

## Iné projekty

## Externé odkazy
* Oficiálny web

Kategória:Dostihové závodiská na Slovensku
Kategória:Športoviská na Slovensku
Kategória:Petržalka
Kategória:Architektúra z 1958
Studený potok (prítok Struhára)

**Studený potok** je vodný tok v Kremnických vrchoch a v Hornonitrianskej kotline na území okresu Prievidza. Je to ľavostranný prítok Struhára v povodí Handlovky s dĺžkou približne 3,5 km a je tokom VI. rádu. 

## Priebeh toku
Potok pramení na západnom okraji Kremnických vrchov a ich geomorfologického podcelku Kunešovská hornatina, na západných svahoch vrchu Triesky (), v nadmorskej výške približne  Prameň sa nachádza v lesnom poraste pod ostro vystupujúcim hrebeňom, v závere malej doliny, odkiaľ tečie severozápadným smerom popod Vysokú horu. Zakrátko však opúšťa Kunešovskú hornatinu patriacu do Kremnických vrchov a vteká do Handlovskej kotliny na východnom okraji Hornonitrianskej kotliny. Pokračuje popod Junákovo () a Zimné úbočie, kde priberá menší pravostranný prítok. Opúšťa oblasť so súvislým lesným porastom a podteká železničnú trať Handlová – Horná Štubňa. Na okraji Handlovej sa stáča na sever a priberá významný ľavostranný prítok. Vteká do intravilánu a v nadmorskej výške približne  sa ľavostranne vlieva do Struhára v povodí rieky Handlovka. Potok patrí do širšieho povodia rieky Váh. 

Potok pramení a preteká iba katastrálnym územím mesta Handlová v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Kremnické vrchy, Kunešovská hornatina
* Hornonitrianska kotlina, Handlovská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kremnických vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Handlová
Prenášač fosfátu

vpravo|bezrámu
**Prenášač fosfátu** (**fosfátový transportér**, ang. ***phosphate carrier,*** **H<sup>+</sup>:H<sub>2</sub>PO<sub>4</sub><sup>–</sup> symportér**, **protón-fosfátový symportér**, **OH<sup>–</sup>:H<sub>2</sub>PO<sub>4</sub><sup>–</sup> antiportér**, **hydroxid-fosfátový antiportér**) je proteín vo vnútornej mitochondriálnej membráne, ktorý prenáša fosfát z medzimembránového priestoru mitochondrie do matrixu mitochondrie. Koncept antiportu na vnútornej mitochondriálnej membráne sa tak silno zakorenil, že autori automaticky prepokladajú, že fosfát je prenášaný antiportom s hydroxidovým aniónom, čo sa však nedá experimentálne odlíšiť od symportu fosfátu a protónu. Fosfát sa prenáša vo forme dihydrogenfosforečnanového aniónu H2PO4–, preto je symport s protónom elektroneutrálny (*i.e.* nie je elektrogénny), ako je tomu u ADP/ATP translokázy.

Prenášač fosfátu je dôležitý kvôli tomu, že do matrixu mitochondrie dodáva fosfát, ktorý ATP syntáza využíva na syntézu ATP v oxidačnej fosforylácii.

Uniport fosfátu smerom do matrixu mitochondrie je nepravdepodobný, pretože maximálna koncentrácia fosfátu v mitochondrii by mohla byť len 10&nbsp;μM, čiže tisícina koncentrácie fosfátu v cytoplazme, čo je dané membránovým potenciálom na matrixovej strane, ktorý má hodnotu –&nbsp;180&nbsp;mV.

## Referencie


## Pozri aj

* ADP/ATP translokáza
* ATP syntáza

Kategória:Biochémia
Kategória:Cytológia
Kategória:Bunka
Matrix mitochondrie

náhľad|Fluorescenčný mikroskopický snímok siete mitochondrií bunky MEF. Snímok je prekrytím dvoch snímok: vonkajšej mitochondriálnej membrány (zafarbenej pomocou TOMM20 a zobrazenej červenou farbou) a mitochondriálnej matrix (zafarbenej pomocou HSP60 a zobrazenej zelenou farbou). Mierka zodpovedá 10 µm.
**Matrix mitochondrie** (vyslov [matrix], nie [metrix], maskulinum, vzor dub) je podľa Schnepfovej teorémy protoplazmatický kompartment mitochondrie, ktorý obsahuje mitochondriálnu DNA a mitochondriálne ribozómy prokaryotického typu. Podľa endosymbiotickej teórie je matrix mitochondrie cytoplazma symbiotickej respirujúcej baktérie.

Matrix mitochondrie je obkolesený vnútornou mitochondriálnou membránou. V matrixe mitochondrie prebiehajú biochemické deje, ako je:

* citrátový cyklus - posledná fáza oxidácie uhlíkatých substrátov na oxid uhličitý,
* β-oxidácia mastných kyselín - štiepenie reťazcov mastných kyselín na dvojuhlíkaté substráty ďalej oxidovateľné v citrátovom cykle,
* malát-aspartátový člnok - ukončenie prenosu elektrónov z katabolických procesov v cytoplazme do matrixu,
* karnitínový člnok - prenos acylov mastných kyselín určených na rozklad v β-oxidácii,

Z matrixu mitochondrie cestujú redukované ekvivalenty (NADH) k vnútornej mitochondriálnej membráne, kde sú reoxidované komplexami dýchacieho reťazca (Komplex I, Komplex II), prípadne inými súčasťami dýchacieho reťazca (ETF-ubichinónoxidoreduktáza).

## Referencie


## Pozri aj

* Mitochondria
* Vnútorná mitochondriálna membrána
* Citrátový cyklus
* β-oxidácia
* Malát-aspartátový člnok 
* Karnitínový člnok
* Mitochondriálna DNA 
* Mitochondriálne ribozómy
* Schnepfova teoréma
* Endosymbiotická teória 

Kategória:Cytológia
Kategória:Bunka
Kategória:Mitochondrie
Pekliansky potok

**Pekliansky potok** môže byť:

* zdrojnica Kacvínskeho potoka, pozri Pekliansky potok (zdrojnica Kacvínskeho potoka)
* prítok Levočského potoka, pozri Pekliansky potok (prítok Levočského potoka)
Hnedý tuk

vpravo|bezrámu|266x266bod
**Hnedý tuk** (tiež **hnedé tukové tkanivo**, **multilokulárne tukové tkanivo**) je tvorený adipocytmi, ktoré okrem mnohým tukových kvapôčok (tukových vakuol) obsahuje aj veľký počet mitochondrií. Sfarbenie hnedého tuku je dané veľkým zastúpením krvných kapilár a vysokým počtom mitochondrií, ktoré obsahujú veľa cytochrómov. Úlohou hnedého tuku je premieňať uloženú chemickú energiu na teplo. Zúčastňuje sa preto na netrasovej termogenéze, tvorbe tepla v organizme, za ktorú zodpovedá tuk a nie sval. Hnedý tuk sa vykytuje u hibernujúcich živočíchov, u ktorých sa chybne nazýva hibernačnou žľazou. Ďalej sa vykytuje u potkanov a ďalších iných cicavcov. Hnedý tuk sa nachádza aj v ľudských plodoch a novorodencoch, u ktorých tvorí 2 až 5&nbsp;% hmotnosti tela. Nachádza sa predovšetklým medzi lopatkami, po bokoch brucha a na krku. Hnedý tuk chráni novorodenca pred nachladnutím.

## Histologická stavba multilokulárneho tukového tkaniva
Adipocyty hnedého tuku sú polygonálneho tvaru a v porovnaní s adipocytmi žltého tuku sú menšie. Cytoplazma multilokulárnej tukovej bunky obsahuje veľa tukových kvapôčok rôznej veľkosti. Jadro bunky je uložené centrálne a má guľovitý tvar. Mitochondrie vykazujú vysoký počet a majú vysoký počet dlhých kríst. Hnedé tukové tkanivo je dobre zásobené krvnými kapilárami a je inervované sympatikom.
náhľad|Vystavenie nadmernému chladu indukuje uvoľňovanie katecholamínov centrálnym nervovým systémom (CNS), ktoré pôsobia na β<sub>3</sub> adrenergné receptory na adipocytoch a iniciujú signalizačnú kaskádu. Aktivácia cAMP väzbou katecholamínov na receptory adipocytov aktivuje proteínkinázu A (PKA), ktorá potom indukuje lipolýzu lipidových kvapôčok. Táto lipolýza indukuje termogenézu β oxidáciou v mitochondriách, ako aj aktiváciu proteínu UCP1.

## Histofyziológia
Intervácia multilokulárnych adipocytov sympatikom je významná pre netrasovú termogenézu. Neurón exocytuje noradrenalín do synaptickej štrbiny medzi adipocytom a neurónom. Noradrenalín sa naviaže na β3 noradrenergný receptor na povrchu adipocytu, čo spustí signalizačnú kaskádu vedúcu na lipolýzu katalyzovanú hormónsenzitívnou lipázu. Uvoľnené mastné kyseliny aktivujú termogenín inkorporovaný vo vnútornej mitochondriálnej membráne, čím sa odpojí dýchací reťazec od oxidačnej fosforylácie za tvorby tepla. Množstvo termogenínu je u obéznych organizmov znížené, u organizmov vystavených chladu je naopak zvýšené.
[náhľad|Hnedé tukové tkanivo videľné na [Pozitrónová emisná tomografia|PET-CT]]

## Histogenéza
Vývoj tukových buniek hnedého tuku sa líši od vývoja tukových buniek žltého tuku. Nediferencované mezenchymálne bunky sa transformujú na lipoblasty, ktoré začínajú hromadiť tuk a dávajú vzniknúť zrelým tukovým bunkám. Z lipoblastu vzniká multilokulárny adipocyt. Po narodení už k žiadnej zjavnej transformácii žltého tuku na hnedý tuk nedochádza.

## Nádory
Hibernóm je nádor vznikajúci z adipocytov hnedého tuku.

## Referencie

## Pozri aj
* netrasová termogenéza
* termogenín (UCP-1)
* mitochondria

Kategória:Histológia
Kategória:Tkanivá
Veľká cena Veľkej Británie 2025

**Veľká cena Veľkej Británie 2025** (oficiálne angl. **Formula 1 Qatar Airways British Grand Prix 2025**), ktorá sa uskutočnila 6.júla 2025 na pretekárskom okruhu Silverstone Circuit v Northamptonshire. Preteky sa konali ako dvanáste v poradí, v sezóne 2025 šampionátu Formuly 1.

## Hlavné preteky

### Kvalifikácia
Kvalifikácia na hlavné preteky sa uskutočnila 5. júla 2025 o 16:00 miestneho času (UTC+00:00).

### Hlavné preteky
Hlavné preteky sa uskutočnili 6. júla 2025 o 16:00 miestneho času (UTC+00:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Referencie

2025
Kategória:2025 v Spojenom kráľovstve
Kategória:Formula 1 v roku 2025
Centre national du cinéma et de l’image animée

**Centre national du cinéma et de l’image animée** (CNC) je francúzska verejná inštitúcia založená v roku 1946. Úlohou CNC je podporovať, financovať a pomáhať francúzskej filmovej tvorbe.

Prezidentom CNC je od 17. februára 2025 Gaëtan Bruel.

## Opis
Spoločnosť je rozdelená do šiestich rôznych oddelení: 1. administratíva a finančné záležitosti, 2. filmová produkcia, 3. kultúrne využitie a distribúcia, 4. audiovizuálne programy a obrazový priemysel, 5. európske a medzinárodné záležitosti a 6. aktivity v oblasti dedičstva. Činnosti spoločnosti sú rozdelené do troch hlavných misií:

* priemyselná: CNC študuje návrhy zákonov a navrhuje právne texty týkajúce sa kinematografie. Spravuje štátny finančný podporný fond pre filmový priemysel a priemysel audiovizuálnych programov s cieľom podporiť produkciu a distribúciu kinematografických a televíznych filmov. Zabezpečuje vytváranie a modernizáciu kín a vykonáva štúdie a štatistiky týkajúce sa kinematografie.
* druhá misia sa týka regulácie kinematografie, videa a audiovizuálnych diel. CNC kontroluje rozdeľovanie príjmov medzi producentov, distribútorov a prevádzkovateľov filmov. Vydáva profesijné preukazy a povolenia na výkon povolania v každom z týchto sektorov.
* tretia misia sa týka kultúrnej a dedičskej oblasti. Najmä vďaka filmovému archívu, ktorý vznikol v roku 1969, CNC zabezpečuje reštaurovanie a konzerváciu filmového dedičstva v spolupráci s Cinémathèque Française, Bibliothèque de l'Image a regionálnymi filmovými knižnicami. Podporuje umelecký sektor, festivaly a propaguje francúzsku kinematografiu v zahraničí.

### Vedenie
* 19451952: Michel Fourré-Cormeray
* 19521959: Jacques Flaud
* 19591965: Michel Fourré-Cormeray
* 19651969: André Holleaux
* 19691973: André Astoux
* 19731984: Pierre Viot
* 19841989: Jérôme Clément
* 19891995: Dominique Wallon
* 19951999: Marc Tessier
* 19992001: Jean-Pierre Hoss
* 20012004: David Kessler
* 20042005: Catherine Colonna
* 20052010: Véronique Cayla
* 20112013: Éric Garandeau
* 20132019: Frédérique Bredin
* 20192024: Dominique Boutonnat
* 2025súč.: Gaëtan Bruel

## Referencie

## Iné projekty

## Externé odkazy
* Oficiálny web
* Guides des sources
* Unifrance

Kategória:Filmové organizácie
Kategória:Organizácie založené v 1946
Kategória:Kinematografia vo Francúzsku
Kristína zo Salmu

**Kristína Katarína, grófka zo Salm-Badenweileru** (, * máj 1575 – † 31. december 1627) bola šľachtičná z rodu Salmovcov a po sobáši s Františkom II. Lotrinským roku 1597 ako grófka z Vaudémontu a vojvodkyňa lotrinská. Bola taktiež prastarou matkou Františka I. Štefana Lotrinského ako cisára Svätej ríše rímskej.

## Pôvod a mladosť
Kristína Katarína sa narodila ako jediná dcéra grófa Pavla zo Salmu – Badenweiler (* 1535 – † 1584) a jeho manželky Márie Le Veneur de Tillières (* 1553 – † 1600) z hornosalmskej línie, vtedy ešte grófskeho rodu Salmovcov. Navyše jej prastrýkom bol generál Mikuláš zo Salmu v službách vojsk uhorského kráľa Ferdinanda I. Habsburského proti armáde osmanského sultána Suleymana I.

Roku 1588 skonal jej brat Karol. Dôsledkom tejto udalosti sa podarilo Kristíne získať prvenstvo v línii nástupníctva Salmského grófstva (Obersalm, fran.*Salm-en-Vosges*).

Kristína Katarína zo Salmu skonala dňa 31. decembra roku 1627.

## Manželstvo a rodina
Dňa 12. marca roku 1597 sa v Nancy vydala za lotrinského vojvodu Františka II. ako najmladšieho syna Karola III. Jej svokrou bola Klaudia z Valois, známa ako dcéra francúzskeho kráľa Henricha II.

Kristína Katarína ako dedičná grófka priniesla do manželstva ako veno polovicu Salmského grófstva. Svojmu manželovi priviedla na svet spolu šesť detí:

* Henrich (* 1602 – † 1611), markíz de Hattonchatel
* Karol IV. (* 1604 – † 1675), vojvoda lotrinský
* Henrieta (* 1605 – † 1660) ⚭
# 1621 Ľudovít z Guise († 1631), knieža falzburské a lixheimské
# 1643 Karel Guasco, markíz zo Salleria, od roku 1644 ako ríšsky knieža falzburský a lixheimský
# 1649 Cristovão de Moura, gróf de Lumiares, syn Emanuela z Moury, markíz zo Castelo Rodrigo
# 1652 Jozef František z Grimaldi († 1693), knieža z falzburský a lixheimský
* Mikuláš František (* 1609 – † 1670), kardinál, po čase vojvoda lotrinský
* Margaréta (* 1615 – † 1672), ⚭ 1632 Jean Baptista Gaston Bourbonský, vojvoda orleánsky
* Kristína (* 1621 – † 1622).

[náhľad|Dvojportrét Františka II. Lotrinského a Kristíny Salmskej, Galéria Uffizi, [Florencia.]]

## Zaujímavosť
Jej strýko (otcov brat), gróf Anton zo Salmu, bol posledným opátom kláštora Hornbach, ktorý zachránil pozostatky svätého Pirminia z rúk panovníka, ktorý podporoval reformáciu. V rokoch 1556 až 1557 slúžil ako prezident Ríšskeho komorného súdu v Speyeri.

## Iné projekty

## Zdroj

Kategória:Narodenia v 1575
Kategória:Úmrtia v 1627
Kategória:Úmrtia 31. decembra
Kategória:Lotrinské vojvodkyne